Document ID: /roh_data/filtered/fineweb-2-filterrobots_roh.jsonl.gz/52559

Per la scola a Cumpadials avevi gia dà plans da realisar abitaziuns per indigens. Pervia da mancanza d'interess èn quellas betg vegnidas realisadas. Uschia è la scola vida dapi onns.
Anna Maria e Marcus Duff da Laus han ussa midà questa situaziun. Els han fittà duas auzadas da la scola per pudair realisar lur interpresa. Per che quella possia render, èn els sa decidids d'avir trais differentas chaussas en la scola. In'ustaria pitschna, ina stizun cun products regiunals e la finala era anc ina brocki. Uschia speran els da pudair realisar ina existenza enfin lur pensiun, sper las fieras cun ils agens products dal manaschi puril.
Per la clientella para oravant tut il lieu d'inscunter d'esser bainvegnì. Ins sa vesia e possia dar ina paterlada.